**Joonas Kemppainen** (s. 7. huhtikuuta 1988 Kajaani) on suomalainen jääkiekkoilija, joka pelaa SM-liigajoukkue Oulun Kärpissä. Hän on pelipaikaltaan keskushyökkääjä. Kemppainen on aiemmin pelannut myös 44 NHL-ottelua Boston Bruinsissa kaudella 2015–2016.

Ura
---

### Seuraura

#### Uran alku

Kemppainen Oulun Kärppien paidassa lokakuussa 2012 takanaan Saimaan Pallon Tommi Jokinen (vas.) ja Simon Backman.
Joonas Kemppaisen kasvattajaseura on Kajaanin Hokki. Hän teki kaudella 2003–2004 seuran C-nuorissa, jossa Kemppainen teki yli kolme pistettä per peli-tahdilla 22 ottelussa tehot 33+34=67. Porin Ässien silloinen toimitusjohtaja Juhani Tamminen houkkuteli hänet, puolustaja Eetu Heikkisen ja hyökkääjä Vesa Jyrkän seuraan kaudeksi 2004–2005, kun kolmikko siirtyi Ässien B-nuoriin. Kemppainen nostettiin seuran SM-liigarinkiin jo kaudeksi 2005–2006. Hän pelasi kautensa kuitenkin pääasiassa Ässien A-nuorissa. Kemppainen vahvisti myös seuran B-nuoria, jossa hän voitti kauden päätteeksi SM-hopeaa.

Kemppainen teki huhtikuussa 2006 Ässien kanssa kaksivuotisen SM-liigasopimuksen. Hän teki liigadebyyttinsä kauden 2006–2007 kolmannella kierroksella 19. syyskuuta 2006 vieraissa JYPiä vastaan. Kemppaisen liigauran avausmaali syntyi 24. lokakuuta 2006 vieraissa Hämeenlinnan Pallokerhoa vastaan. Kaikkiaan hän pelasi tulokaskaudellaan 43 runkosarjaottelua tehopistein 1+3=4. Kemppainen pelasi kauden aikana miesten pelejä myös kolmen Mestis-ottelun verran Suomen alle 20-vuotiaiden maajoukkueessa. Hän pelasi osan kaudestaan myös Ässien A-nuorissa. Kemppainen ei onnistunut vakiinnuttamaan pelipaikkaansa Ässien SM-liigajoukkueessa, jossa hän pelasi kaudella 2007–2008 22 runkosarjaottelua tehopistein 1+1=2. Hän pelasi kauden aikana myös Mestistä yhteensä 13 ottelua alle 20-vuotiaiden maajoukkueessa sekä Mikkelin Jukureissa, jonne Ässät lainasi Kemppaisen yhdessä Sakari Salmisen kanssa marraskuussa 2007. Kaksikko haki sieltä pelituntumaa myös antaakseen näyttöjä alle 20-vuotiaiden MM-kilpailuihin. Ässät tiedotti helmikuussa 2008, että Kemppainen on kieltäytynyt allekirjoittamasta jatkosopimusta seuran kanssa. Hän pelasi loppukauden ainoastaan seuran A-nuorissa, jossa Kemppainen voitti SM-hopeaa.

#### Hämeenlinnan Pallokerho 2008–2010

Kaudeksi 2008–2009 Kemppainen siirtyi kaksivuotisella sopimuksella Hämeenlinnan Pallokerhoon. Joukkuetta valmensi hänet nuorten maajoukkueesta tuttu Jukka Rautakorpi. HPK:n apuvalmentajana toimineen Pasi Arvosen mukaan Rautakorpi opetti Kemppaisen huippu-urheilijan elämäntavoille ruokailuista, levosta ja harjoittelusta lähtien sekä opetti hänet puolustamaan suurella alivoimavastuulla. Kemppaisen mukaan Rautakorpi opetti hänelle ammattilaisurheilijan vaatimustason. Kemppainen onnistui murtautumaan HPK:ssa SM-liigaan ja hän pelasi kaudella 2008–2009 54 runkosarjaottelua tehopistein 7+15=22 sekä kuusi playoff-ottelua tehden yhden maalin. Seuraavalla kaudella 2009–2010 Kemppainen teki runkosarjassa 26 tehopistettä. Hän voitti kauden päätteeksi SM-hopeaa.

#### Siirtyminen Kärppiin ja lopullinen läpimurto SM-liigassa

Kemppainen teki toukokuussa 2010 kolmivuotisen sopimuksen Oulun Kärppien kanssa. Hän oli joukkueen ainoa, joka pelasi Kärppien kauden 2010–2011 kaikki 60 runkosarja- ja kolme playoff-ottelua. Kausi toi Kemppaiselle runkosarjassa vain tehot 2+5=7, mutta kaudella 2011–2012 hän ohitti edellisen kautensa tehopisteet jo syksyn aikana. Kemppaisen kolme ensimmäistä ottelua toivat tehot 2+2=4, joilla hän johti koko Kärppien sisäistä pistepörssiä ja sai kantaa joukkueesta ensimmäisenä Veikkauksen Kultaista kypärää. Kemppainen muodosti Kimmo Koskenkorvan ja Julius Junttilan kanssa Kärppien alkukauden tehokkaimman ketjun, joka toimi pääasiassa joukkueen nelosketjuna. He tekivät kolmessa ensimmäisessä ottelussa yhteistehot 7+5=12. Kemppainen teki runkosarjassa lopulta 23 tehopistettä. Hän pelasi jälleen ainoana joukkueesta kaikki 60 runkosarjaottelua, mutta Kemppaisen kausi päättyi loukkaantumiseen jo ensimmäisessä playoff-ottelussa.

Kaudella 2012–2013 Kemppainen pelasi jälleen Kärppien kauden kaikki 60 runkosarjaottelua. Jatkoaika.com-verkkolehden silloisen toimittaja Janne Onnelan mukaan hänen, Antti Mäkilän ja Simon Suorannan muodostama nelosketju oli joukkueen kauden kenties ehjin kokonaisuus. Helmikuussa 2013 Kemppainen teki kaksivuotisen jatkosopimuksen Kärppien kanssa. Kaudella 2013–2014 hän oli Kärppien kolmanneksi paras pistemies tehoilla 14+17=31. Kemppainen jakoi kolmella osumallaan SM-liigan alivoimamaalipörssin voiton joukkuetoverinsa Julius Junttilan ja Pelicansin Pekka Saarenheimon kanssa. Hän voitti kauden päätteeksi Suomenmestaruuden.

Kaudella 2014-2015 Kemppainen jatkoi vahvoja otteitaan johtamassaan "JJJ-ketjussa", jonka hän muodosti Joonas Donskoin ja Julius Junttilan kanssa. Hän teki SM-liigan yhden kauden piste-ennätyksensä tehoilla 11+21=32. Kemppainen jakoi kolmella osumallaan liigan alivoimamaalipörssin voiton Tapparan Jarkko Malisen ja HIFK:n Teemu Ramstedtin kanssa. Hän voitti myös koko pudotuspelien pistepörssin tehoilla 10+14=24, joilla Kemppainen sivusi koko SM-liigan pudotuspelien kaikkien aikojen yhden kauden piste-ennätystä, jonka teki Bluesin Ben Eaves kaudella 2008–2009 tehoilla 4+20=24. Kemppainen oli myös Kärppien paras maalintekijä. Hän voitti kauden päätteeksi toisen peräkkäisen Suomenmestaruutensa. Kemppainen valittiin SM-liigan tähdistökentälliseen. Hän oli myös Mestarien liigassa Kärppien paras syöttäjä ja Kemppainen jakoi joukkueen sisäisen pistepörssin voiton Joonas Donskoin kanssa tehoilla 2+10=12. He jakoivat myös Kärppien sisäisen tehotilaston voiton lukemalla +11.

#### NHL-sopimus Boston Bruinsiin

Toukokuussa 2015 NHL-varaamaton Kemppainen teki vuoden mittaisen, kaksisuuntaisen ja 700 000 dollarin arvoisen sopimuksen Boston Bruinsin kanssa. Hän otti harjoitusleirin päätteeksi paikan joukkueen NHL-kauden 2015–2016 avauskokoonpanosta. Kemppainen teki NHL-debyyttinsä näin ollen runkosarjan avauskierroksella 8. lokakuuta 2015 Winnipeg Jetsia vastaan. Hän pelasi Bruinsin nelossentterinä laidoillaan Zac Rinaldo ja Chris Kelly. Kemppainen sai ottelussa jääaikaa 14.13 minuuttia. Hän teki NHL-uransa avausmaalin 23. lokakuuta 2015 vieraissa New York Islandersia vastaan. Kemppainen sai Bruinsin 3–5-voittoon päättyneessä ottelussa myös syöttöpisteen Ryan Spoonerin tekemään voittomaaliin. Kemppainen valittiin ottelun ykköstähdeksi. Joulukuussa 2015 hän joutui sivuun ylävartalovamman vuoksi, mikä piti Kemppaisen sivussa peleistä lähes kuukauden ajan tammikuulle 2016 saakka. Hän pelasi NHL:ssä kauden aikana varsin pienessä roolissa tehden 44 runkosarjaottelussa tehot 2+3=5. Helmikuussa 2016 Bruins lähetti Kemppaisen ensimmäisen kerran AHL-joukkue Providence Bruinsin vahvuuteen, jossa hän pelasi kauden aikana kaikkiaan 11 runkosarjaottelua tehopistein 1+4=5.

#### KHL 2016–2022

Kaudeksi 2016–2017 Kemppainen siirtyi vuoden mittaisella sopimuksella KHL-seura Sibir Novosibirskiin. Kaudeksi 2017–2018 hän siirtyi jatkamaan KHL-uraansa kaksivuotisella sopimuksella Salavat Julajev Ufan riveihin. Kemppainen muodosti maanmiehensä Teemu Hartikaisen sekä ruotsalaisen Linus Omarkin kanssa koko KHL:n runkosarjan tehokkaimman hyökkäysketjun, joka palkittiin kauden päätteeksi Best Troika Awardilla. Kemppainen jakoi tehoilla 16+21=37 joukkueen sisäisen maalipörssin toisen sijan Omark]n kanssa edellään Hartikainen sekä sijoittui sisäisessä pistepörssissä neljänneksi. Hän voitti myös Ufan sisäisen tehotilaston lukemalla +12. Pudotuspeleissä Kemppainen jakoi sisäisen tehotilaston voiton Omarkin kanssa lukemalla +7. Kaudella 2018–2019 hän jakoi Hartikaisen kanssa Ufan sisäisen maalipörssin toisen sijan edellään Anton Burdasov sekä sijoittui sisäisessä pistepörssissä kolmanneksi. Pudotuspeleissä Kemppainen oli joukkueen paras maalintekijä kymmenellä osumallaan. Hän voitti myös koko KHL:n pudotuspelien voittomaalipörssin viidellä osumallaan. Kuudennessa neljännesvälieräottelussa 7. maaliskuuta 2019 Metallurg Magnitogorskia vastaan Kemppainen ratkaisi Ufalle puolivälieräpaikan tehtyään 3–2-voittomaalin ensimmäisessä jatkoerässä ajassa 71.54.

Kemppainen siirtyi kaudeksi 2019–2020 jatkamaan KHL-uraansa vuoden mittaisella sopimuksella SKA Pietariin. Toukokuussa 2020 hän teki seuran kanssa vuoden mittaisen jatkosopimuksen. Kemppainen oli 15 osumallaan SKA:n kolmanneksi paras maalintekijä Kirill Martšenkon kanssa. Toukokuussa 2021 hän teki seuran kanssa taas vuoden mittaisen jatkosopimuksen. Kemppainen oli SKA:n kolmanneksi paras maalintekijä ja neljänneksi paras pistemies tehoilla 13+14=27. Hän pelasi siellä neljä playoff-ottelua, kunnes Venäjän hyökättyä Ukrainaan helmikuussa 2022 Kemppaisen uutisoitiin maaliskuussa palaavan Suomeen loukkaantumisen vuoksi. Myöhemmin huhtikuussa hän kuitenkin kertoi, että mitään vammaa ei ollut, vaan Kemppainen halusi vain mahdollisimman pian pois Venäjältä.

#### Paluu Kärppiin

Kaudeksi 2022–2023 Kemppainen palasi vuoden mittaisella sopimuksella Oulun Kärppien SM-liigajoukkueeseen. Hänet nimettiin joukkueen varakapteeniksi. Kemppainen jakoi tehoilla 14+18=32 Kärppien sisäisen maalipörssin toisen sijan Ville Leskisen kanssa edellään Teemu Turunen sekä sijoittui sisäisessä pistepörssissä neljänneksi. Huhtikuussa 2023 hän teki seuran kanssa vuoden mittaisen jatkosopimmuksen.

### Maajoukkueura

Kemppainen edusti Suomea Pyeongchangin olympiakisoissa 2018. Hänet valittiin Suomen joukkueeseen myös Pekingin olympiakisoihin 2022, mutta Kemppainen joutui kuitenkin jättämään turnauksen väliin koronavirustartunnan vuoksi. Hänet joukkueessa korvasi Joonas Nättinen. Kemppainen pelasi myös MM-kilpailuissa vuosina 2015 ja 2017. Vuoden 2015 turnauksessa hän oli Suomen toiseksi paras pistemies Jussi Jokisen jälkeen tehoilla 3+6=9. Valmentajat valitsivat Kemppaisen Suomen turnauksen yhdeksi kolmesta parhaasta pelaajasta. Kemppainen sai MM-debyytissään 1. toukokuuta 2015 Yhdysvaltoja vastaan syöttöpisteen Suomen ainoan maalin tehneen Jyrki Jokipakan osumaan. Hänet palkittiin Suomen joukkueesta ottelun parhaana pelaajana. Vuoden 2017 turnauksessa Kemppainen valittiin Ruotsia vastaan pelatun välieräottelun päätteeksi joukkueensa ottelun parhaaksi pelaajaksi.

Kemppainen on pelannut yhteensä 65 A-maaottelua tehopistein 16+18=34. Hän teki A-maajoukkuedebyyttinsä 6. syyskuuta 2008 Finnkampenissa Södertäljessä Ruotsia vastaan. Kemppaisen ensimmäinen A-maajoukkuemaali syntyi 6. syyskuuta 2009 Česká Pojišťovna Cupissa Karlovy Varyssa Ruotsia vastaan.

Kemppainen pelasi myös alle 20-vuotiaiden MM-kilpailuissa vuonna 2008. Hän pelasi myös alle 18-vuotiaiden MM-kilpailuissa vuosina 2005 ja 2006, joista jälkimmäinen turnaus päättyi hopeaan. Kemppainen pelasi myös alle 18-vuotiaiden U-18 Junior World Cupissa vuonna 2005, jolloin hän voitti pronssia.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2004–2005 | Ässät | A-SM | 33 | 5 | 7 | 12 | 12 | – | – | – | – | – |  |  |  |  |  |  | U18 | 6 | 0 | 0 | 0 | 2 |
| 2005–2006 | Ässät | A-SM | 37 | 9 | 16 | 25 | 12 | – | – | – | – | – |  |  |  |  |  |  | U18 | 6 | 1 | 1 | 2 | 2 |
| 2006–2007 | Ässät | A-SM | 27 | 7 | 17 | 24 | 8 | – | – | – | – | – |
|  | Ässät | SM-liiga | 43 | 1 | 3 | 4 | 4 | – | – | – | – | – |
|  | Suomi U20 | Mestis | 3 | 0 | 2 | 2 | 2 | – | – | – | – | – |
| 2007–2008 | Ässät | A-SM | 18 | 2 | 11 | 13 | 6 | 12 | 3 | 4 | 7 | 4 |  |  |  |  |  |  | JMM | 6 | 2 | 1 | 3 | 4 |
|  | Ässät | SM-liiga | 22 | 1 | 1 | 2 | 0 | – | – | – | – | – |
|  | Suomi U20 | Mestis | 5 | 2 | 4 | 6 | 2 | – | – | – | – | – |
|  | Jukurit | Mestis | 8 | 1 | 5 | 6 | 2 | – | – | – | – | – |
| 2008–2009 | HPK | SM-liiga | 54 | 7 | 15 | 22 | 20 | 6 | 1 | 0 | 1 | 2 |
| 2009–2010 | HPK | SM-liiga | 55 | 7 | 19 | 26 | 12 | 17 | 0 | 1 | 1 | 0 |
| 2010–2011 | Kärpät | SM-liiga | 60 | 2 | 5 | 7 | 10 | 3 | 1 | 1 | 2 | 0 |
| 2011–2012 | Kärpät | SM-liiga | 60 | 9 | 14 | 23 | 43 | 1 | 0 | 0 | 0 | 0 |
| 2012–2013 | Kärpät | SM-liiga | 60 | 7 | 6 | 13 | 14 | 3 | 1 | 0 | 1 | 0 |
| 2013–2014 | Kärpät | SM-liiga | 51 | 17 | 14 | 31 | 6 | 16 | 0 | 4 | 4 | 12 | Kanada-malja |
| 2014–2015 | Kärpät | SM-liiga | 59 | 11 | 21 | 32 | 18 | 19 | 10 | 14 | 24 | 2 | Kanada-malja | Ykköstähdistö |  |  |  |  | MM | 8 | 3 | 6 | 9 | 0 |
| 2015–2016 | Boston Bruins | NHL | 44 | 2 | 3 | 5 | 4 | – | – | – | – | – |
|  | Providence Bruins | AHL | 11 | 1 | 4 | 5 | 2 | – | – | – | – | – |
| 2016–2017 | Sibir Novosibirsk | KHL | 60 | 11 | 12 | 23 | 22 | – | – | – | – | – |  |  |  |  |  |  | MM | 10 | 2 | 1 | 3 | 2 |
| 2017–2018 | Salavat Julajev Ufa | KHL | 55 | 16 | 21 | 37 | 12 | 14 | 4 | 5 | 9 | 4 |  |  |  |  |  |  | OK | 5 | 2 | 2 | 4 | 2 |
| 2018–2019 | Salavat Julajev Ufa | KHL | 59 | 17 | 16 | 33 | 41 | 17 | 10 | 4 | 14 | 12 |
| 2019–2020 | SKA Pietari | KHL | 56 | 6 | 7 | 13 | 8 | 4 | 2 | 1 | 3 | 2 |
| 2020–2021 | SKA Pietari | KHL | 54 | 15 | 14 | 29 | 10 | 16 | 3 | 3 | 6 | 4 |
| 2021–2022 | SKA Pietari | KHL | 40 | 13 | 14 | 27 | 47 | 4 | 1 | 0 | 1 | 0 |
| 2022–2023 | Kärpät **(A)** | SM-liiga | 58 | 14 | 18 | 32 | 12 | 3 | 1 | 1 | 2 | 0 |
| 1 kausi | yhteensä | NHL | 44 | 2 | 3 | 5 | 4 | – | – | – | – | – |
| 10 kautta | yhteensä | SM-liiga | 522 | 76 | 116 | 192 | 139 | 68 | 14 | 21 | 35 | 16 |
| 6 kautta | yhteensä | KHL | 324 | 78 | 84 | 162 | 140 | 55 | 20 | 13 | 33 | 22 |
| 1 kausi | yhteensä | AHL | 11 | 1 | 4 | 5 | 2 | – | – | – | – | – |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Joonas Kemppainen**.
* Joonas Kemppainen The Internet Hockey Databasessa (englanniksi)
* Joonas Kemppainen Eurohockey-sivustolla (englanniksi)
* Joonas Kemppainen *Elite Prospects*. Everysport Media Group AB.  (englanniksi)

### Viitteet

1. 1 2  Joonas Kemppainen palaa Kärppiin *karpat.fi*.  27.4.2022. Oulun Kärpät Oy. Viitattu 11.12.2022.
2. ↑  Mankila, Pekka: Kärpät ja HPK aloittavat puolivälieräurakkansa *Jatkoaika.com*.  21.3.2014. Jatkoaika r.y. Viitattu 16.4.2014.
3. 1 2  Tilastot - Joonas Kemppainen - Kausi 2022-2023 *liiga.fi*. Jääkiekon SM-lliga Oy. Viitattu 11.12.2022.
4. 1 2 3 4 5 6 7 8 9 10  Joonas Kemppainen *Elite Prospects*. Everysport Media Group AB.  (englanniksi)
5. ↑  Puolustajat Uitto ja Heikkinen Sportin takalinjoille *Jatkoaika.com*.  13.6.2008. Jatkoaika r.y. Viitattu 24.3.2013.
6. ↑  Liuhala, Juhani: Lukko jatkoi vahvasti, Ässät piristyi *Jatkoaika.com*.  27.8.2005. Jatkoaika r.y. Viitattu 11.12.2022.
7. ↑  Ässille kolme uutta jatkosopimusta *Jatkoaika.com*.  27.4.2006. Jatkoaika r.y. Viitattu 13.5.2010.
8. ↑  Lindroos, Tommi: HPK:lle helppo voitto Ässistä *Jatkoaika.com*.  24.10.2006. Jatkoaika r.y. Viitattu 11.12.2022.
9. ↑  Ässäkaksikko Jukureihin lainalle *Jatkoaika.com*.  13.11.2007. Jatkoaika r.y. Viitattu 13.5.2010.
10. ↑  HPK:lle uusia vahvistuksia *Jatkoaika.com*.  2.4.2008. Jatkoaika r.y. Viitattu 13.5.2010.
11. ↑  Silvennoinen, Santtu: Leijonien pulska poika Kajaanista – "Kehossa oli vauvanrasvaa" *iltalehti.fi*.  24.10.2006. Alma Media Suomi Oy. Viitattu 11.12.2022.
12. ↑  Kemppainen Kärppiin kolmivuotisella sopimuksella *Jatkoaika.com*.  10.5.2010. Jatkoaika r.y. Viitattu 13.5.2010.
13. ↑  Elite Prospects - Kärpät *eliteprospects.com*. Everysport Media Group AB. Viitattu 11.12.2022. (englanniksi)
14. ↑  Vuorjoki, Jouko: Nelosketjun kapellimestari *kaleva.fi*.  20.9.2011. Kaleva365 Oy. Viitattu 2.1.2012.
15. ↑  Elite Prospects - Kärpät *eliteprospects.com*. Everysport Media Group AB. Viitattu 11.12.2022. (englanniksi)
16. ↑  Kemppaisen kausi ohi *Jatkoaika.com*.  18.3.2012. Jatkoaika r.y. Viitattu 13.5.2010.
17. ↑  Elite Prospects - Kärpät *eliteprospects.com*. Everysport Media Group AB. Viitattu 11.12.2022. (englanniksi)
18. ↑  Onnela, Janne: Kärppien pelaaja-arvioinnit 2012-2013: Ei tervettä päivää *Jatkoaika.com*.  24.3.2013. Jatkoaika r.y. Viitattu 24.3.2013.
19. ↑  Kemppainen jatkaa Kärpissä *Jatkoaika.com*.  4.3.2013. Jatkoaika r.y. Viitattu 4.2.2013.
20. ↑  Elite Prospects - Kärpät *eliteprospects.com*. Everysport Media Group AB. Viitattu 11.12.2022. (englanniksi)
21. 1 2  Elite Prospects - Award - Liiga Most Shorthanded Goals *eliteprospects.com*. Everysport Media Group AB. Viitattu 11.12.2022. (englanniksi)
22. ↑  Tuominen, Eero: Iskeekö JJJ-ketju viimeisen niitin Kärppien mestaruudelle? *is.fi*.  22.4.2015. Sanoma Media Finland Oy. Viitattu 11.12.2022.
23. ↑  Tammilehto, Teemu: Donskoilta upea maali – Kemppainen pudotuspelien ennätykseen *yle.fi*.  25.4.2015. OULU:  Yleisradio Oy. Viitattu 26.4.2015.
24. ↑  Liigagaalassa palkittiin kauden parhaita *Jatkoaika.com*.  2.5.2015. Jatkoaika r.y. Viitattu 3.5.2015.
25. ↑  Elite Prospects - Kärpät *eliteprospects.com*. Everysport Media Group AB. Viitattu 11.12.2022. (englanniksi)
26. ↑  Bruins Sign Joonas Kemppainen to a One-year, Two-way Contract *nhl.com/bruins*.  21.5.2015. Boston, MA:  Boston Bruins. Viitattu 22.5.2015. (englanniksi)
27. ↑  Joonas Kemppainen NHL-sopimukseen Bruinsin kanssa *Jatkoaika.com*.  22.5.2015. Jatkoaika r.y. Viitattu 22.5.2015.
28. ↑  Kemp­pai­sel­la ta­sa­pak­su NHL-de­byyt­ti *kaleva.fi*.  9.10.2015. Kaleva365 Oy. Viitattu 11.12.2022.
29. ↑  Winnipeg Jets - Boston Bruins - October 8th, 2015 *NHL.com*.  8.10.2015. National Hockey League. Viitattu 10.10.2015. (englanniksi)
30. ↑  New York Islanders - Boston Bruins - October 23th, 2015 *NHL.com*.  23.10.2015. National Hockey League. Viitattu 24.10.2015. (englanniksi)
31. ↑  Hoffrén, Sami: NHL:n suomalaishyökkääjä joutui sairaslistalle *is.fi*.  8.12.2015. Toronto:  Sanoma Media Finland Oy. Viitattu 11.12.2022.
32. ↑  Joonas Kemppainen Stats, Profile, Bio, Analysis and More *sportsforecaster.com*. XML Team Solutions, LLC. Viitattu 11.12.2022. (englanniksi)
33. ↑  Niemeläinen, Jonne: Boston Bruins passitti Joonas Kemppaisen farmiin *yle.fi*.  6.2.2016. Yleisradio Oy. Viitattu 11.12.2022.
34. ↑  Joonas Kemppainen jatkaa uraansa Sibir Novosibirskissä *Jatkoaika.com*.  14.5.2016. Jatkoaika r.y. Viitattu 15.5.2016.
35. ↑  Leijonien MM-hyökkääjä siirtyy Westerlundin KHL-seuraan *MTVuutiset.fi*.  1.5.2017. Telia Company AB. Viitattu 22.5.2017.
36. ↑  Tuniz, Davide: Russia rewards the best *eurohockey.com*.  28.5.2018. European Ice Hockey Online AB & eSports.cz s.r.o. Viitattu 11.12.2022. (englanniksi)
37. ↑  Elite Prospects - Salavat Yulaev Ufa *eliteprospects.com*. Everysport Media Group AB. Viitattu 11.12.2022. (englanniksi)
38. ↑  Elite Prospects - Salavat Yulaev Ufa *eliteprospects.com*. Everysport Media Group AB. Viitattu 11.12.2022. (englanniksi)
39. ↑  Game detail: 07 Mar 2019, Salavat Yuleyev Ufa - Metallurg Magnitogorsk *eurohockey.com*.  7.3.2019. European Ice Hockey Online AB & eSports.cz s.r.o. Viitattu 11.12.2022. (englanniksi)
40. ↑  Pesu, Vili: SM-liigan maalikuningas siirtyy KHL:ään, Pietarin SKA nappasi Joonas Kemppaisen *is.fi*.  1.5.2019. Sanoma Media Finland Oy. Viitattu 11.12.2022.
41. ↑  Hoffrén, Sami: Joonas Kemppainen jatkaa KHL:n mahtiseurassa *is.fi*.  12.5.2020. Sanoma Media Finland Oy. Viitattu 11.12.2022.
42. ↑  Elite Prospects - SKA St. Petersburg *eliteprospects.com*. Everysport Media Group AB. Viitattu 11.12.2022. (englanniksi)
43. ↑  Teemu Pulkkinen vaihtaa seuraa KHL:ssä *yle.fi*.  1.5.2021. Yleisradio Oy. Viitattu 11.12.2022.
44. ↑  Elite Prospects - SKA St. Petersburg *eliteprospects.com*. Everysport Media Group AB. Viitattu 11.12.2022. (englanniksi)
45. ↑  Suomalaisjääkiekkoilijan loukkaantuminen ei ollut totta, kun hän lähti Venäjän mahtiseurasta – Joonas Kemppainen puolustaa Pietariin jääneitä ex-joukkuetovereitaan *yle.fi*.  27.4.2022. Yleisradio Oy. Viitattu 11.12.2022.
46. ↑  Kärppien kapteenisto kaudella 2022-2023 *karpat.fi*.  24.8.2022. Oulun Kärpät Oy. Viitattu 28.8.2022.
47. ↑  Elite Prospects - Kärpät *eliteprospects.com*. Everysport Media Group AB. Viitattu 2.5.2023. (englanniksi)
48. ↑  Joonas Kemppainen jatkaa uraansa Kärpissä − "Vähän piti ottaa hajurakoa jääkiekkoon ja miettiä, mitä uraltaan vielä haluaa" *Jatkoaika.com*.  25.4.2023. Jatkoaika r.y. Viitattu 2.5.2023.
49. ↑  Kuisma, Lassi: Jukka Jalonen ehti jo soittaa Joonas Nättiselle, että tämä ei mahdu olympialaisiin – kohtalo puuttui peliin: "Jukka sen minulle siellä lupasi" *iltalehti.fi*.  17.2.2022. Alma Media Suomi Oy. Viitattu 11.12.2022.
50. ↑  Elite Prospects - Finland *eliteprospects.com*. Everysport Media Group AB. Viitattu 11.12.2022. (englanniksi)
51. ↑  Hoffrén, Sami: Leijonien ykköspelaaja: "Liian halpoja maaleja" *is.fi*.  1.5.2015. Ostrava:  Sanoma Media Finland Oy. Viitattu 18.5.2015.
52. ↑  BEST PLAYER OF THE GAME SELECTED BY THE TEAM (pdf) *statspdf.iihf.com*.  21.5.2017. IIHF.  Arkistoitu 17.10.2017. Viitattu 22.5.2017. (englanniksi)
53. ↑  Tilanne 18.12.2022
54. ↑  Finnkampen Jalosen ensimmäinen testi *MTVuutiset.fi*.  1.9.2008. Telia Company AB. Viitattu 13.5.2010.
55. ↑  Merimaa, Jani: Leijonat tyrmäsi Ruotsin – katso upeat maalit! *MTVuutiset.fi*.  6.9.2009. Telia Company AB. Viitattu 2.1.2012.
56. ↑  2005 Junior U18 Cup - Memorial of Ivan Hlinka *HockeySlovakia.sk*. Slovenský zväz ľadového hokeja. Viitattu 11.12.2022. (slovakiksi)

Suomen joukkue – Jääkiekon MM-kilpailut 2015
2 Jokipakka |
6 Mäntylä |
7 Lindell |
15 Ruutu (**A**) |
16 Barkov |
18 Lepistö (**A**) |
20 Pesonen |
23 Louhivaara |
24 Kemppainen |
25 Hytönen |
26 Immonen |
27 Kontiola |
28 Salmela |
32 Saros |
33 Engren |
35 Rinne |
36 Jokinen (**C**) |
38 Hietanen |
41 Pihlström |
50 Aaltonen |
55 Ohtamaa |
63 Jaakola |
70 Hartikainen |
71 Komarov |
72 Donskoi |
Valmentaja Kari Jalonen

Suomen joukkue – Jääkiekon MM-kilpailut 2017
4 Lehtonen |
5 Kukkonen (**C**) |
6 Jaakola (**A**) |
15 M. Aaltonen |
19 Savinainen |
20 Aho |
23 Kemppainen |
24 J. Lajunen |
29 Säteri |
31 Ortio |
33 Hännikäinen |
36 Järvinen |
37 Pyörälä |
38 Hietanen |
39 Puljujärvi |
40 Sallinen |
41 Pihlström |
47 V. Lajunen |
50 J. Aaltonen |
51 Filppula (**A**) |
55 Ohtamaa |
60 Honka |
62 Osala |
70 Korpisalo |
96 Rantanen |
Valmentaja Lauri Marjamäki

Suomen joukkue – Talviolympialaiset 2018
2 Lehtonen |
4 Kivistö |
5 Kukkonen (**C**) |
12 Anttila |
13 Junttila |
18 Lepistö (**A**) |
19 Koskinen |
20 Tolvanen |
23 Kemppainen |
24 Lajunen |
25 Enlund |
27 Kontiola (**A**) |
31 Rämö |
37 Pyörälä |
38 Hietanen |
40 Koskiranta |
42 Heiskanen |
50 Koivisto |
55 Ohtamaa |
62 Osala |
65 Manninen |
70 Hartikainen |
77 Metsola |
81 Peltola |
86 Savinainen |
Valmentaja Lauri Marjamäki

Kärpät – SM-liiga
4 Kivistö |
9 Berglund |
11 Ritchie |
12 Anttila (**A**) |
13 Junttila |
16 Heikkala |
18 Antti-Roiko |
19 Yliniemi |
20 Björkqvist |
21 Gunler |
22 Peltonen |
23 Kemppainen |
25 Paaso |
27 Korpimäki |
29 Alasiurua |
30 Kokko |
31 Vedenpää |
33 Karhunen |
41 Koivunen |
42 Juusola |
48 Antonen |
52 Koivisto (**A**) |
53 Westerholm |
55 Ohtamaa (**C**) |
57 Hyry |
59 Hermonen |
61 Pieniniemi |
62 Olkkonen |
63 Jandus |
74 Tiivola |
77 Turunen |
91 Bunnaman  

Valmentajat Mäntymaa – Sihvonen – Hilli – Jaakola